
Abstract
This research and development study aimed to develop and evaluate an intermediate care rehabilitation service system for stroke patients in the community hospital network of Phrae Province, Thailand. The study had two phases. Phase 1 included situation analysis and system development through focus group discussions with 38 personnel involved in stroke patient care. Phase 2 involved implementing and evaluating the system with patients who had intermediate-stage stroke, using a pre–post design with 30 participants in each group. Research instruments included the Barthel Index, the Thai version of the Stroke Rehabilitation Assessment of Movement, a length-of-stay record form, and a complication recording form during intermediate care. Additional questionnaires assessed feasibility and satisfaction with the developed system. Data were analyzed using descriptive statistic, chi-square test, Mann–Whitney U test, and Wilcoxon Signed Ranks test.
The research findings revealed that phase 1 of the research involved the development of a system consisting of 1) establishment of physical therapist case manager teams in community hospitals, 2) implementation of a Potential-Based Approach with standardized standing orders, and 3) a Line consult system for multidisciplinary consultation. In Phase 2, the post-development group demonstrated significantly better outcomes than the pre-development group (p < 0.05) across all major indicators, including discharge BI score (9.30 vs 6.20), maximum BI score (17.03 vs 13.33), BI effectiveness index (29.65% vs. 17.41%), and length of stay improvement (6.03 vs 3.70 days). STREAM scores also improved significantly (p < 0.00). Physical therapists reported high feasibility for implementation of the developed system (mean = 3.68, S.D. = 0.76) and the highest level of overall satisfaction (mean = 4.57, S.D. = 0.60).

บทคัดย่อ
การวิจัยและพัฒนานี้ มีวัตถุประสงค์เพื่อพัฒนาและประเมินประสิทธิภาพของระบบบริการฟื้นฟูผู้ป่วยโรคหลอดเลือดสมองระยะกลางเครือข่ายโรงพยาบาลชุมชน จังหวัดแพร่ แบ่งเป็น 2 ระยะ ระยะที่ 1 การวิเคราะห์สถานการณ์และพัฒนาระบบ โดยสนทนากลุ่มกับบุคลากรที่เกี่ยวข้องกับการดูแลผู้ป่วยโรคหลอดเลือดสมอง 38 คน ระยะที่ 2 การทดลองใช้และประเมินผลในผู้ป่วยโรคหลอดเลือดสมองระยะกลาง กลุ่มก่อนและหลังพัฒนา กลุ่มละ 30 ราย เครื่องมือ ได้แก่ แบบประเมินดัชนีบาร์เธล แบบประเมิน STREAM ฉบับภาษาไทย แบบสรุประยะเวลาวันนอน บันทึกภาวะแทรกซ้อนที่พบในช่วงการดูแลระยะกลาง และแบบประเมินความเป็นไปได้ในการนำเอาระบบฯ ไปใช้งานและความพึงพอใจเกี่ยวกับระบบฯ สถิติที่ใช้ ได้แก่ สถิติเชิงพรรณนา ไคสแควร์ Mann-Whitney U Test และ Wilcoxon Signed Ranks Test 
ผลการวิจัย พบว่า การวิจัยระยะที่ 1 มีการพัฒนาระบบที่ประกอบด้วย การตั้งทีม
นักกายภาพบำบัดผู้จัดการรายกรณีในโรงพยาบาลชุมชน แนวทาง Potential-Based Approach Standing order มาตรฐาน และระบบ Line Consult ระยะที่ 2 กลุ่มหลังพัฒนามีผลลัพธ์ดีกว่ากลุ่มก่อนพัฒนาอย่างมีนัยสำคัญทางสถิติ (p < 0.05) ในทุกตัวชี้วัดหลัก ได้แก่ BI วันจำหน่าย (9.30 vs 6.20 คะแนน) BI Max (17.03 vs 13.33 คะแนน) Effectiveness Index of BI 
(ร้อยละ 29.65 vs ร้อยละ 17.41) ระยะวันนอน (6.03 vs 3.70 วัน) และคะแนน STREAM เพิ่มขึ้นอย่างมีนัยสำคัญ (p < 0.00) นักกายภาพบำบัดมีความคิดเห็นเกี่ยวกับความเป็นไปได้ในการนำระบบฯ ที่พัฒนาขึ้นไปใช้งานในระดับมาก (= 3.68, S.D. = 0.76) และมีความพึงพอใจในภาพรวมต่อระบบฯ ในระดับมากที่สุด = 4.57, S.D. = 0.60)
คำสำคัญ:  โรคหลอดเลือดสมอง  การฟื้นฟูสมรรถภาพระยะกลาง  นักกายภาพบำบัดผู้จัดการรายกรณี

โรคหลอดเลือดสมอง (Cerebrovascular disease [CVD] หรือ Stroke) เป็นโรคทางระบบประสาทที่เป็นปัญหาสาธารณสุขที่สำคัญระดับโลก ในแต่ละปีมีผู้ป่วยโรคหลอดเลือดสมองจำนวน 15 ล้านคนทั่วโลก ในจำนวนนี้มีผู้เสียชีวิต 5 ล้านคน และอีก 5 ล้านคนพิการอย่างถาวร ผู้รอดชีวิตอาจสูญเสียการมองเห็น การพูด ร่างกายเป็นอัมพาต 
มีภาวะสับสน และเกิดความทุกข์ทรมานจากความพิการ  โรคหลอดเลือดสมองยังก่อให้เกิดความสูญเสียทางเศรษฐกิจของครอบครัว ชุมชน และประเทศชาติ ทำให้ต้องใช้งบประมาณจำนวนมากในการดูแล รักษา และฟื้นฟูสภาพ (World Health Organization, 2024)
สำหรับประเทศไทย ข้อมูลจากรายงานสถิติสาธารณสุข กระทรวงสาธารณสุข ในปี พ.ศ. 2565 พบผู้ป่วยโรคหลอดเลือดสมองมากถึง 349,126 ราย เสียชีวิต 36,214 ราย โดยส่วนใหญ่มีอายุน้อยกว่า 70 ปี และอัตราความชุกของโรคเพิ่มขึ้นอย่างต่อเนื่องทุกปี (กองยุทธศาสตร์และแผนงาน สำนักงานปลัดกระทรวงสาธารณสุข, 2566) สำหรับจังหวัดแพร่ จากสถิติ 3 ปีย้อนหลัง พบผู้ป่วยรายใหม่ที่ได้รับการส่งต่อเพื่อรับบริการฟื้นฟูสภาพระยะกลาง เพิ่มขึ้นจาก 504 คน ในปีงบประมาณ 2564 เป็น 874 คน ในปีงบประมาณ 2566 โดยส่วนใหญ่เป็นผู้ป่วย Ischemic stroke ร้อยละ 78.00 และ Hemorrhage stroke ร้อยละ 22.00 (ฐานข้อมูลการดูแลผู้ป่วยระยะกลาง PIMC โรงพยาบาลแพร่, 2566)
การบริการดูแลผู้ป่วยระยะกลาง (Intermediate Care) สำหรับผู้ป่วยโรคหลอดเลือดสมองมีความจำเป็นอย่างยิ่ง เนื่องจากแม้เทคโนโลยีการรักษาจะก้าวหน้า แต่ความพิการที่เกิดขึ้นยังมีสัดส่วนสูง ทำให้ผู้ป่วยมีข้อจำกัดในการปฏิบัติกิจวัตรประจำวันและมีภาวะพึ่งพา ใน พ.ศ. 2560 ประเทศไทยได้บรรจุแนวคิดการให้บริการดูแลผู้ป่วยระยะกลางในการพัฒนาระบบบริการสุขภาพ (Service Plan) ของกระทรวงสาธารณสุข โดยมีเป้าหมายให้ผู้ป่วยได้รับการฟื้นฟูสมรรถภาพอย่างต่อเนื่องโดยทีมสหวิชาชีพภายในระยะเวลาไม่เกิน 6 เดือนหลังเกิดโรค (สถาบันสิรินธรเพื่อการฟื้นฟูสมรรถภาพทางการแพทย์แห่งชาติ, 2561)
สำหรับรูปแบบบริการดูแลผู้ป่วนระยะกลางสามารถทำได้หลายรูปแบบ ตั้งแต่การบริบาลฟื้นสภาพระยะกลางในหอผู้ป่วย IMC ward/bed คือ การจัดบริการฟื้นฟูสมรรถภาพในโปรแกรมความเข้มข้นตามศักยภาพและเป้าหมายของผู้ป่วยแต่ละราย โดยอาจเป็น บริการ Intensive หรือ less-intensive rehabilitation program การบริบาลฟื้นสภาพแบบผู้ป่วยนอก การบริบาลฟื้นสภาพในศูนย์ฟื้นฟูชุมชน และการบริบาลต่อเนื่องเพื่อฟื้นสภาพที่บ้าน (วิชนี ธงทอง, ดลฤดี ศรีศุภผล, และ ศุภศิลป์ จำปานาค, 2567)
จากการทบทวนวรรณกรรมงานวิจัยหลายชิ้นพบว่า การฟื้นฟูสมรรถภาพผู้ป่วยระยะกลางและมีการดูแลต่อเนื่อง จะช่วยให้คุณภาพการฟื้นฟูผู้ป่วย เช่น ความสามารถในการทำกิจวัตรประจำวันจากแบบประเมิน Barthel index ของผู้ป่วยที่ได้รับการฟื้นฟูเพิ่มขึ้น (ภัสรี พัฒนสุวรรณา, 2562; สุทธิกิตติ์ พิพัฒน์ศรีสวัสดิ์, 2563; เขมินทรา พันธุ์บุญปลูก และคณะ, 2566) และยังพบอีกว่าผู้ป่วยที่ได้รับการบริบาลฟื้นสภาพระยะกลางในหอผู้ป่วย จะมีผลต่างของค่าคะแนน Barthel index สูงกว่าอย่างมีนัยสำคัญทางสถิติเมื่อเปรียบเทียบกับการให้บริการกายภาพบำบัดต่อต่อเนื่องเพื่อฟื้นสภาพที่บ้าน 
อีกทั้งการบริบาลฟื้นสภาพระยะกลางในหอผู้ป่วย 
มีความคุ้มค่าในกลุ่มผู้ป่วยที่มีคะแนนความสามารถในการดำ[image: รูปภาพประกอบด้วย ขาว, สีดำ, ดำและขาว, ขาวดำ

วัตถุประสงค์ของการวิจัย 
1. เพื่อพัฒนาระบบบริการฟื้นฟูผู้ป่วยโรคหลอดเลือดสมองระยะกลางเครือข่ายโรงพยาบาลชุมชน จังหวัดแพร่ 
2. เพื่อศึกษาประสิทธิภาพของระบบการฟื้นฟูผู้ป่วยโรคหลอดเลือดสมองระยะกลางเครือข่ายโรงพยาบาลชุมชน จังหวัดแพร่
วิธีดำเนินการวิจัย 
รูปแบบการวิจัย 
การวิจัยครั้งนี้เป็นการวิจัยและพัฒนา (Research and Development) เดือน กรกฎาคม 2567 - กรกฎาคม 2568

ประชากรและกลุ่มตัวอย่าง
ระยะวิเคราะห์สถานการณ์ ประชากร คือ แพทย์ พยาบาล นักกายภาพบำบัด นักกิจกรรมบำบัด และนักโภชนากรที่เกี่ยวข้องกับการดูแลผู้ป่วยโรคหลอดเลือดสมองระยะกลางในโรงพยาบาลชุมชนทุกแห่งของจังหวัดแพร่ 217 ราย กลุ่มตัวอย่างเลือกแบบจำเพาะเจาะจง แบ่งเป็น 2 กลุ่ม ได้แก่ 
1) บุคลากรสาธารณสุขที่เป็นผู้รับผิดชอบหลักงานดูแล 30 คน ซึ่ง และ 2) นักกายภาพบำบัดผู้จัดการรายกรณี (PT Case Manager) จากโรงพยาบาลชุมชนทุกแห่งของจังหวัดแพร่ร่วมกับโรงพยาบาลแพร่ 8 คน ทั้งนี้ทั้ง 2 กลุ่มต้องสมัครใจ ยินยอมเข้าร่วมวิจัย มีประสบการณ์การทำงานมากกว่าหรือเท่ากับ 1 ปี และไม่เปลี่ยนลักษณะงานหรือโยกย้ายตำแหน่งในช่วงระหว่างการวิจัย
ระยะการพัฒนา กลุ่มตัวอย่างเวชระเบียนผู้ป่วยที่อายุตั้งแต่ 18 ปีขึ้นไป 1) ได้รับการวินิจฉัยว่าเป็นโรคหลอดเลือดสมองชนิดแตก ตีบ หรือตัน จากโรงพยาบาลแพร่ 2) มีอาการอ่อนแรงของร่างกายครึ่งซีกทั้งเพศชายและเพศหญิง 3) คะแนน BI < 15 หรือ BI  15 และมีความบกพร่อง (Impairment) ได้แก่ swallowing problem, communication problem, mobility problem, cognitive and perception problem, bowel and bladder problem 4) ได้รับการส่งตัวเพื่อเข้ารับการดูแลระยะกลาง ในช่วงเดือนตุลาคม 2566 ถึง เดือนกันยายน 2566 ในกลุ่มก่อนพัฒนาฯ ส่วนกลุ่มหลังพัฒนาฯ ได้รับการส่งตัวเพื่อเข้ารับการดูแลระยะกลางในช่วงที่ศึกษาวิจัย ทั้งนี้ต้องไม่มีอาการดังต่อไปนี้ 1) อาการทางคลินิกไม่คงที่ ไม่สามารถเข้าร่วมการดูแลผู้ป่วยระยะกลาง หรือต้องได้รับการส่งตัวกลับโรงพยาบาลแม่ข่าย 2) มีอาการทางจิตที่เป็นอุปสรรคต่อการฟื้นฟูสภาพและต้องได้รับการส่งตัวเพื่อรักษากับจิตแพทย์ 3) มีภาวะ moderate or severe aphasia หรือมีโรค/ภาวะที่เป็นอุปสรรคต่อการศึกษา เช่น ข้ออักเสบรูมาตอยด์ กระดูกหัก ปวดเข่า เป็นต้น
กรอบแนวคิดการศึกษา
การวิจัยครั้งนี้มีการดำเนินงาน 2 ระยะ 4 ขั้นตอน ตามแนวคิดของ วาโร เพ็งสวัสดิ์ (2552) ประกอบด้วย ได้แก่ ระยะที่ 1 ระยะการพัฒนา ประกอบด้วยขั้นตอนที่ 1 การสำ[image: รูปภาพประกอบด้วย ขาว, สีดำ, ดำและขาว, ขาวดำ

กรอบแนวคิดการวิจัย
	1. การวิจัย (Research)
	
	การสำรวจวิเคราะห์ปัญหา และความต้องการพัฒนา (R1)

	
	
	

	2. การพัฒนา
	
	พัฒนารูปแบบเพื่อการแก้ไขปัญหา (D1)

	
	
	

	
	
	ทดลองใช้รูปแบบ (R2)

	
	
	

	
	
	สรุป ประเมินผล นำไปใช้และเผยแพร่ (D2)




เครื่องมือการวิจัย
ระยะการพัฒนา ใช้เครื่องมือ ได้แก่ แบบสนทนากลุ่มแบบมีโครงสร้างที่ผู้วิจัยสร้างขึ้น
ระยะการทดลองใช้ ใช้เครื่องมือ ได้แก่ 
1) แนวทางการฟื้นฟูผู้ป่วยโรคหลอดเลือดสมองระยะกลางเครือข่ายโรงพยาบาลชุมชนจังหวัดแพร่ 2) แบบประเมินดัชนีบาร์เธล (Barthel Index; BI) ฉบับภาษาไทยของสุทธิชัย จิตะพันธ์กุล และคณะ (2541) เป็นเครื่องมือที่ใช้ประเมินความสามารถในการทำกิจวัตรประจำวันและระดับการพึ่งพาของผู้ป่วย ประกอบด้วย 10 รายการ ครอบคลุมกิจกรรมพื้นฐานในการดำเนินชีวิต ลักษณะการให้คะแนนเป็นมาตรประมาณค่าแบบลำดับ (ordinal scale) มีคะแนนรวมตั้งแต่ 0–20 คะแนน โดยคะแนนที่สูงกว่าแสดงถึงความสามารถในการปฏิบัติกิจวัตรประจำวันและความเป็นอิสระที่มากกว่า แบบประเมินนี้มีค่า ICC = 0.87 3) แบบประเมิน Stroke Rehabilitation Assessment of Movement (STREAM) ฉบับภาษาไทยของสมพร สังขรัตน์ และคณะ (2560) เป็นเครื่องมือที่ใช้ประเมินความสามารถด้านการเคลื่อนไหวในผู้ป่วยโรคหลอดเลือดสมอง ประกอบด้วย 30 รายการ แบ่งเป็น 3 ด้าน ได้แก่ การเคลื่อนไหวของแขน การเคลื่อนไหวของขา และการเคลื่อนที่พื้นฐาน ลักษณะการให้คะแนนเป็นมาตรประมาณค่าแบบลำดับ (ordinal scale) มีคะแนนรวมตั้งแต่ 0–70 คะแนน โดยคะแนนที่สูงกว่าสะท้อนถึงความ[image: รูปภาพประกอบด้วย ขาว, สีดำ, ดำและขาว, ขาวดำ

เนื้อหาที่สร้างโดย AI อาจไม่ถูกต้อง]สามารถในการเคลื่อนไหวที่ดีกว่าซึ่งมีค่า ICC รวม = 0.96 4) แบบบันทึกระยะวันนอนและภาวะแทรกซ้อน 5) แบบประเมินความเป็นไปได้และความพึงพอใจแบบ
ลิเคิร์ท 5 ระดับ ที่ผู้วิจัยสร้างขึ้น	การพัฒนาคุณภาพการฟื้นฟูผู้ป่วยโรคหลอดเลือดสมองระยะกลางเครือข่ายโรงพยาบาลชุมชน จังหวัดแพร่ 
	วารสารสาธารณสุขแพร่เพื่อการพัฒนา ปีที่ 6 ฉบับที่ 1 มกราคม - มิถุนายน 2569      39

การตรวจสอบคุณภาพเครื่องมือ นำเครื่องมือที่ผู้วิจัยสร้างขึ้นให้ผู้เชี่ยวชาญ 3 ท่านตรวจสอบความตรงของเนื้อหา (Content Validity) และวิเคราะห์ค่า IOC อยู่ระหว่าง 0.67–1.00 จากนั้นนำไปทดสอบคุณภาพของเครื่องมือ (Try out) โดยแบบประเมินความเป็นไปได้ในการนำเอาระบบฯไปใช้งาน และแบบประเมินความพึงพอใจเกี่ยวกับระบบฯ ทดสอบคุณภาพของเครื่องมือกับบุคลากรที่ดูแลผู้ป่วยโรคหลอดเลือดสมองมีลักษณะคล้ายคลึงกับกลุ่มตัวอย่างในพื้นที่ของโรงพยาบาลชุมชน จังหวัดลำพูน จากนั้นนำแบบสอบถามที่ได้มาวิเคราะห์หาความเชื่อมั่นของเครื่องมือโดยใช้สูตร Cronbach’s alpha coefficiency เท่ากับ 0.79 และ 0.88 ตามลำดับ ส่วนระบบบริการฟื้นฟูผู้ป่วยโรคหลอดเลือดสมองฯ และแบบรวบรวมผลลัพธ์ที่เกิดขึ้นจากการดูแลผู้ป่วยโรคหลอดเลือดสมอง ทดสอบกับผู้ป่วยโรคหลอดเลือดสมองในพื้นที่จังหวัดแพร่ ที่ไม่ใช่กลุ่มตัวอย่าง จำนวน 5 ราย พบว่าไม่มีปัญหาในการรวบรวมข้อมูล แต่พบปัญหา มีผู้ป่วยบางรายขาด Standing order (2 ใน 5 ราย) จึงมีการปรับเปลี่ยนขั้นตอนก่อนนำมาใช้งาน
การเก็บรวบรวมข้อมูล
ดำเนินการเก็บข้อมูลโดยผู้วิจัยและทีม PT Case Manager ในโรงพยาบาลชุมชนทุกแห่งของจังหวัดแพร่ ซึ่งได้รับการอบรมและทำความเข้าใจขั้นตอนการวิจัยก่อนเริ่มเก็บข้อมูล กลุ่มก่อนการพัฒนาเก็บข้อมูลผลลัพธ์ผู้ป่วยย้อนหลังในปีงบประมาณ พ.ศ. 2567 จำนวน 30 ราย จากฐานข้อมูล PIMC กลุ่มหลังการพัฒนาเก็บข้อมูลจากเวชระเบียนผู้ป่วยที่รับการดูแลในช่วงเดือนตุลาคมถึงเดือนธันวาคม พ.ศ. 2567 จำนวน 30 ราย 
โดยติดตามผลทุกเดือนเป็นเวลา 6 เดือน
ขั้นตอนการดำเนินการวิจัย
ระยะที่ 1 ระยะการพัฒนา
1. การวิเคราะห์สถานการณ์ ดำเนินการสนทนากลุ่ม (Focus Group Discussion) กับแพทย์ พยาบาล และนักกายภาพบำบัด รวม 30 คน เพื่อวิเคราะห์ปัญหาและอุปสรรคการดูแลผู้ป่วยโรคหลอดเลือดสมองระยะกลางในโรงพยาบาลชุมชน พร้อมทั้งสนทนากลุ่มกับ PT Case Manager จำนวน 8 คน เพื่อกำหนดตัวชี้วัดที่สะท้อนผลลัพธ์การปฏิบัติจริง
2. การออกแบบพัฒนาระบบฯ นำผลการวิเคราะห์มาพัฒนาระบบบริการฟื้นฟูผู้ป่วยโรคหลอดเลือดสมองระยะกลาง ประกอบด้วย 
1) แนวทางการจำแนกกลุ่มผู้ป่วยตามศักยภาพ (Potential-Based Approach) แบ่งเป็น High Potential (BI 5-19 ร่วมกับ Intensive rehabilitation) และ Low Potential (BI 0-4 เน้นป้องกัน Complication และ Caregiver training) 2) แนวทาง Standing order มาตรฐาน และ 
3) แนวทางการร้องขอ Standing Order / ข้อมูลผู้ป่วยผ่านระบบไลน์ IMC Ward/Bed Phare โดยนำร่างระบบให้ผู้เชี่ยวชาญ 3 ท่านตรวจสอบและปรับปรุงก่อนนำไปทดลองใช้
ระยะที่ 2 ระยะการทดลองใช้
3. การทดลองใช้ระบบฯ กับผู้ป่วยโรคหลอดเลือดสมองระยะกลาง 30 ราย ในช่วงเดือนตุลาคมถึงเดือนธันวาคม พ.ศ. 2567 พร้อมประเมินความพึงพอใจของนักกายภาพบำบัด 21 คน และสรุปข้อเสนอแนะเพื่อปรับปรุงระบบฯ
4. สรุปและประเมินผล นำเสน[image: รูปภาพประกอบด้วย ขาว, สีดำ, ดำและขาว, ขาวดำ

การวิเคราะห์ข้อมูล
1. ข้อมูลทั่วไป วิเคราะห์ด้วยสถิติเชิงพรรณนา เปรียบเทียบตัวแปรจำแนกประเภทด้วย 
Chi-square Test และ Fisher's Exact Testเปรียบเทียบผลลัพธ์การฟื้นฟูระหว่างสองกลุ่มด้วย Mann-Whitney U Test และภายในกลุ่มหลังพัฒนาด้วย Wilcoxon Signed Ranks Test ที่ระดับนัยสำคัญทางสถิติ p < 0.05 ข้อมูลเชิงคุณภาพจากการสนทนากลุ่ม วิเคราะห์เนื้อหา (Content Analysis)
การพิทักษ์สิทธิ์กลุ่มตัวอย่าง
งานวิจัยนี้ได้รับการพิจารณาจริยธรรมการวิจัยในมนุษย์จากสำนักงานสาธารณสุขจังหวัดแพร่ เลขที่ COE No. 5/2567 เมื่อวันที่ 1 สิงหาคม 2567 กลุ่มตัวอย่างทุกคนได้รับการชี้แจงวัตถุประสงค์และประโยชน์ของการศึกษา มีอิสระในการเข้าร่วมและถอนตัวได้ตลอดเวลาโดยไม่มีผลกระทบใด ๆ ข้อมูลถูกเก็บรักษาเป็นความลับโดยไม่ระบุชื่อผู้ตอบ การนำข้อมูลไปใช้ประโยชน์ได้คำนึงถึงศักดิ์ศรีและคุณค่า รวมถึงผลกระทบที่อาจจะเกิดขึ้น และนำเสนอผลเป็นภาพรวม ไม่สามารถระบุตัวบุคคลได้ 
ผลการวิจัย 
ตอนที่ 1 ผลการศึกษาระยะวิเคราะห์สถานการณ์
กลุ่มตัวอย่างบุคลากรสาธารณสุข จำนวน 
30 คน ส่วนมากเป็นเพศหญิง (ร้อยละ 96.67) อายุเฉลี่ย 41.67 ปี (S.D. 8.80) ระดับการศึกษาปริญญาตรี (ร้อยละ 86.67) ประกอบด้วยพยาบาลวิชาชีพ (ร้อยละ 70.00) นักกายภาพบำบัด (ร้อยละ 26.67) และแพทย์ (ร้อยละ 3.33) กลุ่ม PT Case Manager จำนวน 8 คน ทุกคนเป็นเพศหญิง อายุเฉลี่ย 39.00 ปี (S.D. 6.37) ผลการสนทนากลุ่มพบปัญหาหลัก 
3 ประเด็น ดังนี้ 1) ความไม่สอดคล้องของระบบการส่งต่อ (Referral System) พบว่าเกณฑ์การรับเข้า (Admission Criteria) และเกณฑ์การจำหน่าย (Discharge Criteria) ของแต่ละโรงพยาบาลชุมชนไม่เป็นมาตรฐานเดียวกัน รวมทั้งส่วนใหญ่ไม่มี Standing order มาพร้อมกับผู้ป่วยจากโรงพยาบาลแม่ข่าย (ร้อยละ 83.33) 2) ข้อจำกัดด้านทรัพยากรบุคคล การขาดแพทย์เวชศาสตร์ฟื้นฟูประจำโรงพยาบาลชุมชน ส่งผลให้ขาดความต่อเนื่องในการดูแลผู้ป่วย และ 3) การขาดระบบจำแนกกลุ่มผู้ป่วย ไม่มีระบบจำแนกกลุ่มผู้ป่วยและแผนการดูแลรายบุคคลที่เป็นมาตรฐานเดียวกันทั้งจังหวัด นำไปสู่การพัฒนา 1) แนวทางการพิจารณาส่งต่อผู้ป่วยโรคหลอดเลือดสมองระยะกลางเพื่อรับการฟื้นฟู IPD IMC ward/IMC bed จังหวัดแพร่ กำหนดกลุ่ม High Potential (BI 5–19 ส่งเข้า IMC Ward/Bed เพื่อ Intensive rehabilitation) และ Low Potential (BI 0–4 ส่งเข้า IMC Ward/Bed เพื่อป้องกันภาวะแทรกซ้อนและฝึกผู้ดูแล) (ภาพที่ 1) 2) แนวทางการดูแลผู้ป่วยโรคหลอดเลือดสมองต่อเนื่องในระบบ IMC (ภาพที่ 2) และ 3) แนวทางการร้องขอ Standing Order / ข้อมูลผู้ป่วยผ่านระบบไลน์ IMC Ward/Bed Phare ระหว่างแพทย์เวชศาสตร์ฟื้นฟูกับทีม PT Case Manager (ภาพที่ 3)

ภาพที่ 1 แนวทางการพิจารณาส่งต่อผู้ป่วยโรคหลอดเลือดสมองระยะกลาง
เพื่อรับการฟื้นฟู IPD IMC ward/IMC bed จังหวัดแพร่

ภาพที่ 2 แนวทางการดูแลผู้ป่วยโรคหลอดเลือดสมองต่อเนื่องในระบบ IMC

ภาพที่ 3 แนวทางการร้องขอ Standing Order / ข้อมูลผู้ป่วยผ่านระบบไลน์ IMC Ward/Bed Phare


ตอนที่ 2 ผลการศึกษาระยะการพัฒนา
กลุ่มตัวอย่างผู้ป่วยโรคหลอดเลือดสมอง
ระยะกลาง รวม 60 ราย [image: รูปภาพประกอบด้วย ขาว, สีดำ, ดำและขาว, ขาวดำ

เนื้อหาที่สร้างโดย AI อาจไม่ถูกต้อง]ทั้งสองกลุ่มไม่มีความแตกต่างกันอย่างมีนัยสำคัญทางสถิติในด้านเพศ อายุ ดัชนีมวลกาย สถานะสุขภาพ และภาวะแทรกซ้อนแรกรับ (p > 0.05) กลุ่มก่อนการพัฒนาส่วนมากเป็นเพศชาย (ร้อยละ 70.00) อายุเฉลี่ย 61.10 ปี (S.D. 9.88) กลุ่มหลังการพัฒนาส่วนมากเป็นเพศชาย (ร้อยละ 56.67) อายุเฉลี่ย 62.13 ปี (S.D. 12.75) ยกเว้นการมี Standing order มาจากโรงพยาบาลแม่ข่ายที่แตกต่างกันอย่างมีนัยสำคัญทางสถิติ (p = 0.00) โดยกลุ่มหลังการพัฒนามี Standing order สูงกว่าอย่างชัดเจน 
(ร้อยละ 60.00 vs ร้อยละ 16.67)	การพัฒนาคุณภาพการฟื้นฟูผู้ป่วยโรคหลอดเลือดสมองระยะกลางเครือข่ายโรงพยาบาลชุมชน จังหวัดแพร่ 

ผลการเปรียบเทียบผลลัพธ์การฟื้นฟูสภาพโดย Barthel Index ระหว่างสองกลุ่มแสดงในตารางที่ 1

ตารางที่ 1 เปรียบเทียบผลลัพธ์การฟื้นฟูสภาพโดยการปร[image: รูปภาพประกอบด้วย ขาว, สีดำ, ดำและขาว, ขาวดำ

	ตัวแปร
	กลุ่มก่อนพัฒนา (n = 30)
	กลุ่มหลังพัฒนา (n = 30)
	Z
	p-value

	
	 (S.D.)
	 (S.D.)
	
	

	BI แรกรับ (BIA)
	4.90 (5.60)
	6.57 (4.84)
	-1.77
	0.08

	BI วันจำหน่าย (BID)
	6.20 (6.27)
	9.30 (5.03)
	-2.34
	0.02*

	BI Max
	13.33 (6.75)
	17.03 (4.26)
	-2.01
	0.05*

	การฟื้นตัว (∆BI)
	1.30 (1.26)
	2.73 (2.22)
	-3.05
	0.00*

	Effectiveness Index of BI Score (%)
	17.41 (21.36)
	29.65 (20.26)
	-2.66
	0.01*

	ระยะวันนอน IMC (วัน)
	3.70 (1.02)
	6.03 (3.25)
	-3.85
	< 0.00*


หมายเหตุ * p < 0.05


ในกลุ่มหลังการพัฒนา พบว่าคะแนน STREAM เพิ่มขึ้นอย่างมีนัยสำคัญทางสถิติทั้งในวันจำหน่ายออกจาก IMC Ward/Bed ( = 33.13, S.D. = 30.85 vs วันแรกรับ  = 26.11, S.D. = 30.32; Z = -3.92, p < 0.00) และในค่า STREAM Max ( = 71.68, S.D. = 29.07; Z = -4.54, p < 0.00) มีค่า Function gain (∆STREAM) เฉลี่ยร้อยละ 7.02 (S.D. 7.14) และ Effectiveness Index of STREAM scores เฉลี่ยร้อยละ 16.71 (S.D. 14.65) แสดงในตารางที่ 2 และตารางที่ 3
ผลการประเมินความเป็นไปได้และความพึงพอใจของนักกายภาพบำบัด 21 คน พบว่ามีความเป็นไปได้ในการนำระบบไปใช้งานในระดับมาก ( = 3.68, S.D. = 0.76) โดยระบบสื่อสารผ่านไลน์กลุ่มมีความเป็นไปได้สูงสุดในระดับมากที่สุด ( = 4.62, S.D. = 0.67) ส่วนความพึงพอใจโดยรวมต่อระบบที่พัฒนาขึ้นอยู่ในระดับมากที่สุด ( = 4.57, S.D. = 0.60) ด้านความพึงพอใจต่อโปรแกรม PIMC และการช่วยเหลือของโรงพยาบาลแม่ข่ายมีระดับมากที่สุดเช่นกัน (  = 4.62 และ 4.52 ตามลำดับ
ตารางที่ 2 เปรียบเทียบผลลัพธ์การฟื้นฟูสภาพโดยการประเมิน STREAM ของกลุ่มตัวย่างผู้ป่วยโรคหลอดเลือดสมองระยะกลางในโรงพยาบาลชุมชนกลุ่มหลังการพัฒนาฯ ด้วยสถิติ Wilcoxon Signed Ranks Test (n = 30)
	ตัวแปร
	 
	S.D.
	Z
	p-value

	STREAM
	First day PT
	26.11
	30.32
	-3.921
	0.00*

	
	Last day PT in IMC Bed/Ward
	33.13
	30.85
	
	

	STREAM
	First day PT
	26.11
	30.32
	-4.541
	0.00*

	
	Max
	71.68
	29.07
	
	


หมายเหตุ * p < 0.05
ตารางที่ 3 ผลลัพธ์การฟื้นฟูสภาพโดยการประเมิน STREAM ของกลุ่มตัวย่างผู้ป่วยโรคหลอดเลือดสมอง
ระยะกลางในโรงพยาบาลชุมชนกลุ่มหลังการพัฒนาฯ (n = 30)
	ตัวแปร
	 
	S.D.
	Median
	Min
	Max

	∆ STREAM 
	7.02
	7.14
	4.72
	0
	25.55

	Effectiveness Index of STREAM scores
	16.71
	14.65
	13.04
	0
	51.68



อภิปรายผลการวิจัย
ระยะการวิเคราะห์สถานการณ์และพัฒนาระบบ
ผลการสนทนากลุ่มในระยะวิเคราะห์สถานการณ์พบปัญหาเชิงโ[image: รูปภาพประกอบด้วย ขาว, สีดำ, ดำและขาว, ขาวดำ

เนื้อหาที่สร้างโดย AI อาจไม่ถูกต้อง]ครงสร้างของระบบบริการฟื้นฟูผู้ป่วยระยะกลางในโรงพยาบาลชุมชนจังหวัดแพร่ที่มีลักษณะ "ต่างคนต่างทำ" ขาดมาตรฐานและแนวทางปฏิบัติร่วมกัน สอดคล้องกับข้อค้นพบของจามจุรีย์ เลิศจันทร์ และมาลัยวรรณ ทิพย์ปินวงค์ (2564) ที่พบว่าการพัฒนาระบบบริการการบริบาลฟื้นฟูผู้ป่วยระยะกลางในจังหวัดเชียงใหม่จำเป็นต้องอาศัยการมีส่วนร่วมของ
สหวิชาชีพในการกำหนดแนวปฏิบัติร่วมกัน เพื่อให้การส่งต่อผู้ป่วยมีความต่อเนื่องและเป็นมาตรฐานเดียวกันปัญหาการขาดแพทย์เวชศาสตร์ฟื้นฟูในโรงพยาบาลชุมชนที่พบในการวิจัยครั้งนี้เป็นความท้าทายที่พบได้ทั่วไปในระบบบริการสาธารณสุขระดับทุติยภูมิ การพัฒนาระบบ Line Consult ที่เชื่อมต่อระหว่างแพทย์เวชศาสตร์ฟื้นฟูในโรงพยาบาลแม่ข่ายกับทีมนักกายภาพบำบัดในโรงพยาบาลชุมชนถือเป็นนวัตกรรมเชิงระบบที่ตอบสนองต่อบริบทของพื้นที่ห่างไกลได้อย่างเหมาะสม สอดคล้องกับผลการวิจัยของ Wang 
et al. (2024) ที่ยืนยันว่าการนำ Telemedicine มาใช้ในกระบวนการฟื้นฟูสมรรถภาพผู้ป่วยโรคหลอดเลือดสมองสามารถปรับปรุงผลลัพธ์ด้านความเป็นอิสระ สมดุล และการทำกิจกรรมในชีวิตประจำวันได้อย่างมีนัยสำคัญ การพัฒนาระบบจำแนกกลุ่มผู้ป่วยตามศักยภาพ (Potential-Based Approach) แบ่งเป็นกลุ่ม High Potential และ Low Potential เพื่อกำหนดแนวทางการฟื้นฟูที่เหมาะสมในแต่ละกลุ่ม สอดคล้องกับแนวทางของสถาบันสิรินธรเพื่อการฟื้นฟูสมรรถภาพทางการแพทย์แห่งชาติ (2567) ที่เน้นการจำแนกรูปแบบการให้บริการออกเป็น Intensive IPD rehabilitation program สำหรับกลุ่มที่มีศักยภาพสูงและ Less Intensive IPD rehabilitation program สำหรับกลุ่มที่มีความบกพร่องมาก ทั้งนี้ข้อมูลกลุ่มหลังการพัฒนาพบว่าสัดส่วนผู้ป่วยกลุ่ม High Potential เพิ่มขึ้นจากร้อยละ 86.67 เป็นร้อยละ 96.67 สะท้อนให้เห็นว่าระบบการคัดกรองและส่งต่อที่พัฒนาขึ้นสามารถคัดเลือกผู้ป่วยที่มีศักยภาพในการฟื้นฟูได้แม่นยำยิ่งขึ้น	การพัฒนาคุณภาพการฟื้นฟูผู้ป่วยโรคหลอดเลือดสมองระยะกลางเครือข่ายโรงพยาบาลชุมชน จังหวัดแพร่ 

ประสิทธิภาพของระบบบริการฟื้นฟูที่พัฒนาขึ้นต่อคุณภาพผลลัพธ์การฟื้นฟูสมรรถภาพ
ผลการเปรียบเทียบค่าการฟื้นตัว (Rehabilitation gain; ∆BI) พบว่ากลุ่มหลังการพัฒนา ( = 2.73, S.D. = 2.22) สูงกว่ากลุ่มก่อนการพัฒนา ( = 1.30, S.D. = 1.26) อย่างมีนัยสำคัญทางสถิติ (p = 0.00) และเป็นการเพิ่มขึ้นอย่างน้อย 2 คะแนนตามตัวชี้วัดคุณภาพการบริบาลฟื้นสภาพระยะกลางในหอผู้ป่วย IMC ward/bed ของสถาบันสิรินธรเพื่อการฟื้นฟูสมรรถภาพทางการแพทย์แห่งชาติ (2567) ทั้งนี้เมื่อเปรียบเทียบกับงานวิจัยในโรงพยาบาลขนาดใหญ่ พบว่าค่า BI ของการวิจัยนี้ยังอยู่ในระดับต่ำกว่า ซึ่งอาจเป็นผลจากค่า BI เริ่มต้นที่ต่ำของผู้ป่วยทั้งสองกลุ่ม (กลุ่มก่อนพัฒนา  = 4.90 และกลุ่มหลังพัฒนา  = 6.57) และข้อจำกัดด้านทรัพยากรของโรงพยาบาลชุมชนที่บุคลากรหลักในการฟื้นฟูคือนักกายภาพบำบัด รัชนี ทองเสภี (2563) รายงานค่า BI เฉลี่ยที่ 9.32 คะแนนจากโรงพยาบาลที่ให้บริการฟื้นฟูระยะกลางแบบบูรณาการเฉลี่ย 28.08 ครั้ง และชาติชาย 
ตั้งวินิต (2566) รายงานค่า BI เฉลี่ยที่ 7.15 คะแนนจากการให้บริการ 9.34 ครั้ง ซึ่งชี้ให้เห็นว่าจำนวนครั้งของการให้บริการฟื้นฟูสมรรถภาพมีความสัมพันธ์เชิงบวกกับค่าการฟื้นตัวอย่างสอดคล้องกัน
ค่า Effectiveness Index of BI scores ในกลุ่มหลังการพัฒนา ( = 29.65%, S.D. = 20.26) สูงกว่ากลุ่มก่อนการพัฒนา ( = 17.41%, S.D. = 21.36) อย่างมีนัยสำคัญทางสถิติ (p = 0.01) แม้ว่าค่าดังกล่าวจะยังต่ำกว่างานวิจัยของรัชนี ทองเสภี (2563) ที่รายงานค่าประสิทธิผลร้อยละ 80.79 และชาติชาย ตั้งวินิต (2566) ที่รายงานค่าสูงถึงร้อยละ 94.73 แต่การที่ค่านี้ในกลุ่มหลังพัฒนาสูงกว่ากลุ่มก่อนพัฒนาอย่างมีนัยสำคัญยืนยันว่าระบบที่พัฒนาขึ้นสามารถเพิ่มประสิทธิผลของการฟื้นฟูได้จริง Pattanasuwanna & Kuptniratsaikul (2017) ชี้ว่า Effectiveness Index สะท้อนสัดส่วนของการฟื้นตัวที่เกิดขึ้นจริงเมื่อเทียบกับศักยภาพสูงสุดที่เป็นไปได้ ซึ่งมีความหมายทางคลินิกมากกว่าค่า BI แบบดิบ (Raw Score) เพียงอย่างเดียว
ผลการเปรียบเทียบค่า BI Max ในกลุ่มหลังการพัฒนา (  = 17.03, S.D. = 4.26) ที่สูงกว่ากลุ่มก่อนการพัฒนา ( = 13.33, S.D. = 6.75) อย่างมีนัยสำคัญทางสถิติ (p = 0.05) สอดคล้องกับผลการศึกษาของสุทธิกิตติ์ พิพัฒน์ศรีสวัสดิ์ (2563) และเขมินทรา พันธุ์บุ[image: รูปภาพประกอบด้วย ขาว, สีดำ, ดำและขาว, ขาวดำ

เนื้อหาที่สร้างโดย AI อาจไม่ถูกต้อง]ญปลูก และคณะ (2566) ที่พบว่าผู้ป่วยโรคหลอดเลือดสมองระยะกลางมีคะแนน BI เพิ่มขึ้นอย่างมีนัยสำคัญเมื่อได้รับการดูแลต่อเนื่องตลอด 6 เดือน แสดงว่าการดูแลแบบต่อเนื่องตลอดระยะกลางมีความสำคัญในการพัฒนาความสามารถในการประกอบกิจวัตรประจำวันและช่วยลดโอกาสการเกิดกลุ่มผู้ป่วย

ด้านระยะวันนอนในหอผู้ป่วย IMC Ward/Bed เฉลี่ยในกลุ่มหลังการพัฒนา (  = 6.03 วัน, S.D. = 3.25) เพิ่มขึ้นอย่างมีนัยสำคัญเมื่อเทียบกับกลุ่มก่อนการพัฒนา (  = 3.70 วัน, S.D. = 1.02) (p < 0.00) การเพิ่มขึ้นนี้สะท้อนผลสำเร็จของระบบที่กำหนดข้อตกลงให้ผู้ป่วยต้องได้รับการฟื้นฟูอย่างน้อย 5 วันก่อนจำหน่าย เพื่อให้แน่ใจว่าผู้ป่วยได้รับการฟื้นฟูอย่างเพียงพอก่อนออกจากโรงพยาบาล สอดคล้องกับผลการวิจัยของรัชนี 
ทองเสภี (2563) และชาติชาย ตั้งวินิต (2566) 
ที่รายงานว่าจำนวนครั้งของการรับบริการฟื้นฟูมีความสัมพันธ์เชิงบวกกับค่าการฟื้นตัวอย่างมีนัยสำคัญทางสถิติ (r = 0.43, p = 0.00 และ r = 0.45, p = 0.00 ตามลำดับ) แม้ระยะวันนอนที่เพิ่มขึ้นในโรงพยาบาลชุมชนอาจก่อให้เกิดข้อกังวลด้านการครองเตียง แต่งานวิจัยด้านต้นทุน-ประสิทธิผลพบว่าการดูแลฟื้นฟูในหอผู้ป่วย IMC ward มีความคุ้มค่าสูงในกลุ่มผู้ป่วยที่มีคะแนน 
BI ต่ำ เมื่อเทียบกับการฟื้นฟูแบบผู้ป่วยนอก 
(อรรถสิทธิ์ ศรีสุบัติ และคณะ, 2562; Kuptniratsaikul et al., 2016)
การนำแบบประเมิน STREAM ฉบับภาษาไทยมาใช้เป็นตัวชี้วัดเพิ่มเติมในการวิจัยนี้มีความสำคัญเชิงคลินิก เนื่องจาก BI เพียงอย่างเดียวอาจไม่สะท้อนคุณภาพการเคลื่อนไหวได้ครบถ้วน ในกลุ่มหลังการพัฒนาพบว่าคะแนน STREAM เพิ่มขึ้นอย่างมีนัยสำคัญทางสถิติทั้งในวันจำหน่ายออกจาก IMC Ward/Bed (Z =[image: รูปภาพประกอบด้วย ขาว, สีดำ, ดำและขาว, ขาวดำ

เนื้อหาที่สร้างโดย AI อาจไม่ถูกต้อง] -3.921, p < 0.00) และในค่า STREAM Max (Z = -4.541, p < 0.00) โดยมีค่า Function gain (∆STREAM) เฉลี่ยร้อยละ 7.02 (S.D. 7.14) และ Effectiveness Index of STREAM scores เฉลี่ยร้อยละ 16.71 (S.D. 14.65) ผลลัพธ์นี้แสดงให้เห็นว่าระบบบริการฟื้นฟูที่พัฒนาขึ้นสามารถปรับปรุงทั้งความสามารถในการทำกิจวัตรประจำวันและคุณภาพการเคลื่อนไหวของผู้ป่วยได้พร้อมกัน	การพัฒนาคุณภาพการฟื้นฟูผู้ป่วยโรคหลอดเลือดสมองระยะกลางเครือข่ายโรงพยาบาลชุมชน จังหวัดแพร่ 
	วารสารสาธารณสุขแพร่เพื่อการพัฒนา ปีที่ 6 ฉบับที่ 1 มกราคม - มิถุนายน 2569      47

การใช้ดัชนี Effectiveness Index ทั้งของ BI และ STREAM ตอบสนองต่อข้อเสนอแนะของกลุ่ม PT Case Manager ที่เห็นว่าค่า BI แบบดิบไม่สามารถสะท้อนความยากลำบากในการฟื้นฟูของผู้ป่วยที่มีคะแนนต่ำตั้งแต่แรกรับได้อย่างเหมาะสม เนื่องจากผู้ป่วยที่เริ่มต้นด้วย BI 0 คะแนน เพื่อเพิ่มเป็น 1-2 คะแนน มีความยากลำบากในการฝึกมากกว่าผู้ป่วยที่เริ่มด้วยคะแนนสูง การใช้ค่าเป็น Effectiveness Index จึงแสดงถึง ความพยายามของทีมฟื้นฟูและศักยภาพที่แท้จริงของผู้ป่วยได้ดีกว่า ทั้งนี้สอดคล้องกับแนวคิดของ Shah et al. (1990) และ Pattanasuwanna & Kuptniratsaikul (2017) ที่เสนอให้ใช้ Effectiveness Index เป็นตัวชี้วัดประสิทธิภาพการฟื้นฟูสมรรถภาพแทนการใช้คะแนนดิบเพียงอย่างเดียว
ผลลัพธ์สำคัญอีกประการของการพัฒนาระบบคือการเพิ่มขึ้นของสัดส่วนผู้ป่วยที่มี Standing order มาพร้อมกับเอกสารส่งตัวจากโรงพยาบาล
แม่ข่าย จากร้อยละ 16.67 ในกลุ่มก่อนการพัฒนา เป็นร้อยละ 60.00 ในกลุ่มหลังการพัฒนา (p = 0.00) และในกรณีที่ไม่มี Standing order มาพร้อม PT Case Manager สามารถร้องขอผ่านระบบ Line Consult ได้ทันที ทำให้ผู้ป่วยทุกรายได้รับ Standing order ครบร้อยละ 100.00 การมี Standing order ที่ชัดเจนทำให้นักกายภาพบำบัดและพยาบาลสามารถเริ่มดูแลผู้ป่วยได้ทันทีที่รับเข้าหอผู้ป่วย ซึ่งช่วยลดช่วงว่างในการรักษาและเพิ่มประสิทธิภาพการใช้เวลาในโรงพยาบาลให้เกิดประโยชน์สูงสุด สอดคล้องกับหลักฐานที่ว่าการเริ่มต้นการฟื้นฟูในระยะ 7–30 วันแรกหลังพ้นภาวะวิกฤตมีความสัมพันธ์กับผลลัพธ์ที่ดีกว่าอย่างมีนัยสำคัญ (รัชนี ทองเสภี, 2563; ชาติชาย ตั้งวินิต, 2566)
ความพึงพอใจโดยรวมของนักกายภาพบำบัดต่อระบบที่พัฒนาขึ้นอยู่ในระดับมากที่สุด ( = 4.57, S.D. = 0.60) สอดคล้องกับแนวคิดการวิจัยและพัฒนาของวาโร เพ็งสวัสดิ์ (2552) ที่เน้นความสำคัญของการประเมินความเป็นไปได้ ความเหมาะสม และการยอมรับของผู้ที่เกี่ยวข้อง เพื่อนำระบบไปใช้ได้จริงและเผยแพร่อย่างยั่งยืน อย่างไรก็ตาม พบข้อเสนอแนะเพื่อปรับปรุงระบบใน 3 ประเด็น ได้แก่ 1) ความไม่เสถียรของโปรแกรม PIMC โดยเฉพาะภายหลังการอัปเดตระบบ 
2) ข้อจำกัดด้านทักษะการใช้แบบประเมิน STREAM ในผู้ป่วยบางกลุ่ม โดยมีข้อเสนอแนะให้ใช้ STREAM เป็นตัวชี้วัดรองสำหรับผู้ป่วยที่มีความพร้อม (BI > 15) และ 3) ช่องว่างในการเข้าถึงระบบของบุคลากรสหวิชาชีพอื่น ซึ่งยังใช้งานระบบน้อยกว่ากลุ่มนักกายภาพบำบัด และทำการตั้งชื่อระบบการดำเนินงานเพื่อสนับสนุนการพัฒนาคุณภาพการฟื้นฟูผู้ป่วยโรคหลอดเลือดสมองระยะกลางเครือข่ายโรงพยาบาลชุมชน จังหวัดแพร่ นี้ว่า “ระบบสองหอคอยคู่ เจ็ดป้อมปราการ”


สรุปผลการวิจัย
การพัฒนาคุณภาพการฟื้นฟูผู้ป่วยโรคหลอดเลือดสมองระยะกลางเครือข่ายโรงพยาบาลชุมชน จังหวัดแพร่ ดำเนินการ 2 ระยะ พบว่า ระยะที่ 1 นำไปสู่การพัฒนาระบบบริการที่ประกอบด้วยแนวทาง Potential-Based Approach, Standing order มาตรฐาน และระบบ Line Consult กับแพทย์เวชศาสตร์ฟื้นฟู ซึ่งสอดคล้องกับแนวคิดของ จามจุรีย์ เลิศจันทร์ และ มาลัยวรรณ ทิพย์ปินวงค์ (2564) และแนวทางของสถาบันสิรินธรฯ (2567) 
ที่เน้นการจำแนกรูปแบบบริการตามศักยภาพผู้ป่วย
ระยะที่ 2 กลุ่มหลังการพัฒนาฯ มีผลลัพธ์การฟื้นฟูสมรรถภาพดีกว่ากลุ่มก่อนการพัฒนาฯ 
อย่างมีนัยสำคัญทางสถิติ (p < 0.05) ในทุกตัวชี้วัดหลัก ได้แก่ คะแนน BI วันจำหน่าย (9.30 vs 6.20 คะแนน) BI Max (17.03 vs 13.33 คะแนน) ค่าการฟื้นตัว BI (2.73 vs 1.30 คะแนน) Effectiveness Index of BI (ร้อยละ 29.65 vs ร้อยละ 17.41) และระยะวันนอนใน IMC Ward/Bed (6.03 vs 3.70 วัน) ซึ่งสอดคล้องกับงานวิจัยของ สุทธิกิตติ์ 
พิพัฒน์ศรีสวัสดิ์ (2563) และ เขมินทรา 
พันธุ์บุญปลูก และคณะ (2566) ที่ยืนยันว่าการดูแลต่อเนื่องตลอดระยะกลางช่วยพัฒนาความสามารถในการทำกิจวัตรประจำวันของผู้ป่วยได้อย่างมีนัยสำคัญ นอกจากนี้กลุ่มหลังพัฒนามีคะแนน STREAM เพิ่มขึ้นอย่างมีนัยสำคัญ (p < 0.00) และนักกายภาพบำบัดมีความพึงพอใจต่อระบบในระดับมากที่สุด และเกิด“ระบบสองหอคอยคู่ เจ็ดป้อมปราการ” ในสนับสนุนการพัฒนาคุณภาพการฟื้นฟูผู้ป่วยโรคหลอดเลือดสมองระยะกลางเครือข่ายโรงพยาบาลชุมชน จังหวัดแพร่


ข้อเสนอแน[image: รูปภาพประกอบด้วย ขาว, สีดำ, ดำและขาว, ขาวดำ

1. ควรออกแบบเป็นการทดลองแบบสุ่มและควบคุม (Randomized Controlled Trials; RCT) หรือการวิจัยแบบกึ่งทดลองที่มีกลุ่มเปรียบเทียบจากโรงพยาบาลชุมชนอื่นที่ยังไม่ได้ดำเนินการพัฒนาระบบ เพื่อเพิ่มความน่าเชื่อถือและลดอคติจากการออกแบบ
2. ควรขยายขนาดกลุ่มตัวอย่างและระยะเวลาการติดตามผลเป็น 12 เดือนหรือมากกว่า เพื่อประเมินความยั่งยืนของผลลัพธ์การฟื้นฟู อัตรา Re-admission rate และอัตราการพึ่งพาผู้ดูแลในระยะยาว
3. ควรศึกษาผลลัพธ์ด้านคุณภาพชีวิต ของผู้ป่วยและผู้ดูแล ภาวะซึมเศร้าหลังโรคหลอดเลือดสมอง และต้นทุน-ประสิทธิผล เปรียบเทียบระหว่างรูปแบบการบริการต่างๆ เพื่อสนับสนุนการตัดสินใจเชิงนโยบาย
ข้อเสนอแนะเพื่อนำไปใช้ประโยชน์
1. ด้านระบบและนโยบาย ควรนำระบบบริการฟื้นฟูผู้ป่วยโรคหลอดเลือดสมองระยะกลางที่พัฒนาขึ้น ทั้งแนวทาง Potential-Based Approach, Standing order มาตรฐาน และระบบ Line Consult ไปขยายผลสู่เครือข่ายโรงพยาบาลชุมชนในจังหวัดใกล้เคียงที่มีบริบทคล้ายคลึงกัน โดยจัดทำเป็นคู่มือปฏิบัติการที่ชัดเจนสำหรับพื้นที่ที่ขาดแคลนแพทย์เวชศาสตร์ฟื้นฟู
2. ด้านการพัฒนาบุคลากร ควรจัดการอบรมเชิงปฏิบัติการสำหรับ PT Case Manager และนักกายภาพบำบัดผู้ดูแลผู้ป่วยอย่างต่อเนื่อง เพื่อพัฒนาทักษะการวางแผนฟื้นฟูรายบุคคล การใช้แบบประเมิน STREAM และการวัดผลด้วยEffectiveness Index อย่างเป็นระบบ
3. ด้านระบบข้อมูล ควรบูรณาการตัวชี้วัดใหม่ ได้แก่ Effectiveness Index of BI scores และ Effectiveness Index of STREAM scores เข้าสู่ระบบ PIMC ของจังหวัด เพื่อให้การติดตามผลลัพธ์มีความสะดวก ทันเวลา และเปรียบเทียบได้ระหว่างโรงพยาบาลชุมชนทุกแห่ง

